Runa Lillegård

Runa Lillegård (født 26. februar 2001) er en norsk fotballspiller fra Alta som spiller for Vålerenga.

Hun startet å spille fotball i Alta IF. Lillegård var aktiv også innen friidrett i ung alder. I juni 2014 løp hun 60-meteren på 7,99 sekunder. Per 2018 var 7,95 hennes beste på 60 meter, satt i 2015.

Hun fortsatte etterhvert fotballkarrieren i Bossekop, før hun gikk til Lyn i 2017. Hun var samme høsten med å rykke opp fra 1. divisjon med Lyn, og i 2018 debuterte hun i Toppserien.

18. desember 2021 ble det kjent at hun hadde skrevet under for Vålerenga.

Lillegård har landskamper for J15, J16, J17 og J19-landslaget til Norge. Hun var i den norske troppen til U19-EM i Sveits 2018.

Referanser

Eksterne lenker 
 

Norske fotballspillere
Fotballspillere for Bossekop UL
Fotballspillere for Lyn Fotball Damer
Fotballspillere for Vålerenga Fotball Damer
Personer fra Alta kommune